

**DISGRIFIAD SWYDD**

# **Teitl y swydd:** Swyddog Cyllid a Datblygu

# **Cyflog:** Graddfa Swyddog Datblygu ProMo £24,410 - £29,250

**Lleoliad:** Swyddfa ProMo a gartref

**Oriau gwaith**: Llawn amser (35 awr yr wythnos).

Croesewir ceisiadau i weithio’n rhan amser/rhannu swydd.

**Gwyliau a buddion:** 23 diwrnod (25 diwrnod o Ebrill 2024) y flwyddyn, yn codi i 27 ar ôl 2 flynedd a 30 diwrnod ar ôl cwblhau 5 mlynedd o wasanaeth

Wythnos waith 35 awr

Gwyliau banc

Gweithio hybrid

Hyd at 4 wythnos yn gweithio i ffwrdd o’ch lleoliad yng Nghymru (yn ddibynnol ar eich swydd)

Cynllun pensiwn – hyd at 6% o gyfraniadau cyflogwr

Cynllun Seiclo

**Cyfnod prawf:** 6 mis

**Hyd y contract:** Parhaol (yn amodol ar gyllid)

**Yn atebol i:** Uwch Reolwr Cyllid a Datblygu

**Gweledigaeth ProMo-Cymru**

Mae ProMo-Cymru yn gweithio i sicrhau bod pobl ifanc a chymunedau yn wybodus, yn cyfrannu, yn gysylltiedig ac yn cael eu clywed.

**Ein Ffordd o Weithio**

Rydym yn cydweithio i greu cysylltiadau rhwng pobl a gwasanaethau gan ddefnyddio creadigrwydd a thechnoleg ddigidol. Yn cefnogi'r trydydd sector a'r sector cyhoeddus i ddychmygu, profi a chreu gwasanaethau gwell.

Mae ProMo yn gweithio gyda chymunedau gan ddefnyddio cyfathrebu, eiriolaeth, ymgysylltiad diwylliannol, digidol a chynhyrchu cyfryngau. Mae dros 25 mlynedd o brofiad yn cynnal prosiectau gwybodaeth ieuenctid digidol yn arwain ein gwaith. Caiff y wybodaeth yma ei rhannu trwy hyfforddiant ac ymgynghoriad, gan greu partneriaethau hirdymor sydd o fudd i bobl a sefydliadau.

Mae ProMo yn elusen gofrestredig ac yn fenter gymdeithasol, mae'r holl elw yn cael ei fuddsoddi'n ôl yn ein prosiectau cymunedol.

## **PRIF BWRPAS Y SWYDD**

Rydym yn chwilio am Swyddog Cyllid a Datblygu sydd â dawn ysgrifennu ac angerdd dros wneud gwahaniaeth go iawn. Yn y swydd hon, byddwch yn cefnogi ac yn cael eich cefnogi i gynyddu incwm ProMo wrth dyfu eich sgiliau i ddatblygu naratifau difyr yn seiliedig ar anghenion y cymunedau rydym yn gweithio gyda nhw ac i helpu ein cleientiaid i wireddu eu huchelgeisiau.   
  
Byddwch yn chwarae rhan hollbwysig yn y gwaith o helpu i gynhyrchu incwm yn ProMo drwy ddod o hyd i gyllid, ei gydlynu a’i sicrhau drwy gymysgedd o grantiau, ymddiriedolaethau, sefydliadau a gweithgarwch masnachu.  
  
Mae angen rhywun sy’n gallu gweithio fel rhan o dîm i greu prosiectau arloesol a chynigion grymus ar draws meysydd gwaith ieuenctid, datblygu cymunedol, digidol a dylunio. Bydd ein staff yn rhannu eu profiad ac, yn eich tro, byddwch chithau’n helpu i droi’r gwaith rydym yn ei gyflawni yn ffrydiau incwm amrywiol a chynaliadwy.   
  
Rydym yn pwysleisio dull cydweithredol o ddatblygu busnes a chyllid, byddwch yn gweithio ar draws tîm staff o 50 yn darparu dwsinau o brosiectau cyffrous a byddwch yn cael eich cefnogi gan yr Uwch Reolwr Cyllid yn eich datblygiad proffesiynol eich hun.  
  
Ar ben hynny, byddwch yn mynd ati i rwydweithio a chwilio am gyfleoedd i wneud ProMo yn fwy amlwg, gan sicrhau rhagor o fusnes ac ailadrodd busnes.

**Y PRIF DDYLETSWYDDAU**

**Cyllid**

* Cefnogi’r Uwch Reolwr Cyllid a Datblygu i fynd ati i ddatblygu a sicrhau cyfleoedd cyllido
* Ymchwilio, cydlynu ac ysgrifennu ceisiadau am gyllid, cynlluniau busnes ac adroddiadau
* Cydweithio â chydweithwyr a phartneriaid i greu cynigion ar y cyd
* Dehongli data a chanfod tueddiadau ar gyfer adrodd, a’u cyflwyno i’w defnyddio wrth gyfathrebu ac mewn ceisiadau am gyllid.
* Bod yn ymwybodol o ddatblygiadau yn y sector grantiau er mwyn canfod cyfleoedd.

**Datblygu busnes**

* Cefnogi’r Uwch Reolwr Cyllid a Datblygu ac uwch arweinwyr i ddyfeisio a gweithredu strategaethau i farchnata cyfleoedd busnes i gleientiaid newydd a phresennol ac i godi proffil ProMo-Cymru
* Meithrin, cynnal a datblygu cysylltiadau a phartneriaethau perthnasol
* Dilyn y datblygiadau o ran polisïau ac agendâu perthnasol
* Datblygu cyfleoedd busnes newydd
* Cyflawni prosiectau lle bo hynny’n addas/pan fo angen

**Cyfathrebu ac Ymgysylltu**

* Hyrwyddo cynnyrch/gwasanaethau ProMo
* Cysylltu ag amrywiaeth eang o unigolion, gweithwyr proffesiynol a disgyblaethau, a chyfathrebu’n effeithiol a phroffesiynol â nhw
* Rhoi sgyrsiau a chyflwyniadau lle bo hynny'n briodol ac yn ôl yr angen

**Dysgu a Datblygu**

* Cael addysg a hyfforddiant perthnasol sy'n briodol i'ch swydd er mwyn cefnogi eich datblygiad proffesiynol, a chynnal y sgiliau a'r cymwyseddau angenrheidiol i fodloni gofynion y swydd
* Derbyn ac ymgysylltu â threfniadau ar gyfer cefnogi, goruchwylio a gwerthuso
* Gweithio’n annibynnol ac fel aelod o dîm

**5.** **Cyffredinol**

* Cadw at holl bolisïau a gweithdrefnau’r cwmni o fewn amserlenni penodol (mae’r rhain yn cynnwys Amddiffyn Plant, Cydraddoldeb ac Amrywiaeth, Iechyd a Diogelwch, Cyfrinachedd a Diogelu Data)

**MANYLEB Y PERSON A PHROFIAD**

|  |  |  |  |
| --- | --- | --- | --- |
| **Gofyniad** | **Hanfodol** | **Dymunol** | **Sut caiff ei nodi/**  **Asesu** |
| Profiad | Profiad o ddatblygu ceisiadau llwyddiannus am gyllid neu ysgrifennu cynnwys diddorol gyda chynulleidfa glir mewn golwg  Profiad o gydweithio’n effeithiol â chydweithwyr a phartneriaid allanol  Profiad o ymgysylltu a dylanwadu ar amrywiaeth eang o randdeiliaid |  | Ffurflen gais a chyfweliad |
| Sgiliau | Awdur arbenigol sy’n gallu ysgrifennu mewn modd perswadiol, ac sy’n gallu addasu copi ar gyfer cynulleidfaoedd gwahanol.  Sgiliau rhyngbersonol a chyfathrebu rhagorol  Gallu effeithiol i wneud penderfyniadau  Sgiliau rhagorol o ran rheoli amser, trefnu, cynllunio ac amldasgio  Sgiliau TGCh rhagorol |  | Ffurflen gais a chyfweliad |
| Gwybodaeth: | Ymwybyddiaeth a dealltwriaeth o ddeddfwriaeth, datblygiadau gwleidyddol a pholisïau perthnasol yng Nghymru sy’n effeithio ar gymunedau, plant, pobl ifanc a’r trydydd sector. | Dealltwriaeth o sut beth yw gwasanaeth digidol da.  Dealltwriaeth o egwyddorion a’r broses o gynllunio gwasanaethau.  Gwybodaeth ragorol am ffrydiau cyllido sy’n berthnasol i faterion digidol, ieuenctid, eiriolaeth a phrosiectau cymunedol ac adfywio. | Ffurflen gais a chyfweliad |
| Rhinweddau Personol: | Gallu meithrin ymddiriedaeth a chysylltiad ag amrywiaeth eang o randdeiliaid.  Gallu gweithio’n annibynnol ac ar eich liwt eich hun, yn ogystal ag fel rhan o dîm  Hyblyg, gyda’r gallu i weithio ar nifer o brosiectau a therfynau amser ar yr un pryd.    Yn frwd dros wella bywydau pobl ifanc a chymunedau yng Nghymru  Ymrwymiad i weithio mewn ffordd anfeirniadol a gwrth-wahaniaethol |  | Cyfweliad |
| Gofynion eraill: | Ymrwymiad i weithio yn unol â gwerthoedd, ethos a diwylliant ProMo ac i gynnal y rheini, gan gynnwys dulliau sy'n seiliedig ar hawliau    Parodrwydd i deithio pan fo angen    Parodrwydd i weithio oriau hyblyg yn unol ag anghenion y busnes | Trwydded yrru    Siaradwr Cymraeg | Ffurflen gais a chyfweliad |

Bydd disgwyl i ddeiliad y swydd ymgymryd â dyletswyddau a thasgau rhesymol eraill yn ôl yr angen, ac nad ydynt o bosibl wedi’u nodi yn y disgrifiad swydd.

Mae’r disgrifiad swydd yn agored i’w adolygu a’i newid, nid oes bwriad iddo fod yn anhyblyg a haearnaidd. Rydym yn sefydliad sy’n gwerthfawrogi ac yn annog datblygiad staff ac rydym yn gweithio yn ôl cryfderau pobl.

.